Exqrch/javanese-Komodo-pixelgpt huggingface dataset:
Boten sanès, kula lan kadang Kurawa sadaya badhé dados reh-rehanipun kadang Pandhawa
Pramila awit saking punika, manawi kepareng kadang Pandhawa badhé kula sirnakaken kemawon.” Krungu ature putrane mau (Duryudana), Prabu Drestarastra sakkal njegreg kaya tugu, sapandurat ora bisa paring pangandika
Sawisé sareh sawatara Prabu Drestarstra lagi bisa paring wangsulan
Prabu Drestarastra ora sarujuk panyuwunane Duryudana sasedulur, awit panyuwunan kuwu nalisir saka watak utama lan nyimpang saka darmaning satriyatama
Duryudana sasedulur ora manut pituture ramane, Prabu Drestarastra
Kanthi sesidheman Duryudana utusan salah sawijining abdi kang banget dipercaya, kadhawuhan nggawe bale pasanggarahan ana ing dhusun Waranawata, dhusun kang asri kang mapan ana ing sangisoring gunung, cedhak alas
Bale mau digawé saka pring petung kang ing sajerone diiseni dammar
Mula katelah kanthi sebutan bale sigala-gala, tegesé bale kang isiné gala
Sawisé bale iku dadi, kanthi ulat manis Duryudana dhawuh marang Yudhistira seduluré, kautus ameng-ameng ana ing padhesan saperlu golèk undhaking kawruh minangka sangu kanggo jumeneng ratu ana ing Astinapura
Amrih bisa mangerteni watak wantune kawula cilik ing padhusunan Pandhawa sakadang lan Ibune kadhawuhan masanggrah ana ing bale pasanggrahan, ing sawatara wektu
Pandhawa ora nduwé rasa cubriya marang pangandikane sadulur tuwané
Bareng wis siyap sakabehe, lan nyuwun pamit uwa Prabu Drestarastra, marang paman Arya Yamawidura, lan Eyang Resi Bisma, Pandhawa sakadang lan Ibu Dewi Kunthi budhal lelana brata
Kanggo samudana, Suyudana utusan abdine kang aran Purocana, kautus ndherekake lungane Pandhawa sakadang, uga kadhawuhan ngladeni dhahare
Ing sawijining dina, nalika Pandhawa sakadang lagi ngaso ana ing bale pasanggrahan, ana utusan saka paman Arya Yamawidura kang sowan, arane Kanana
Ature Kanana manawa kadang Pandhawa kudu ngati-ati, awit mbesuk ing malem tanggal 14 wulan iki Purocana kautus Duryudana ngobong bale pasangganggrahan
Kuwi ditindakake nalikane Pandhawa sakadang lan Ibune nedheng-nedhenge sare
Nanging Pandhawa dijaluk ora susah was sumelang lan kuwatir, awit Kanana bakal nggawekake trowongan sinandhi minangka dalane Pandhawa sakadang ucul saka pasanggrahan iku
Ing dina kang wis ditemtokake, Pandhawa ngajak kembul dhahar bebarengan karo Purocana
Nalika samana Purocana ilang kaprayitnane
Anggoné mangan keladuk akèh, kepara nganggo inum-inuman ndem-ndeman
Purocana mendem tenan, banjur nglumpruk kaya raseksa mati
Ing wektu iku, Pandhawa banjur ngobong bale pasanggrahan
Nalika geni murub ngalad-alad, Bima minangka panenggaking Pandhawa, mbopong sadulur-seduluré lan ibune, kapondhong lumayu metu liwat trowongan sinandhi, wusana njedhul ana ing satengahing alas
Pandhawa slamet, luput saka bebeya awit paekane kangmase ya iku Duryudana.
Kacarita ing nagara Astina krungu pawarta ature kawula padhusunan bab bale pasanggrahan kang kobong ing wayah wengi
Prabu Drestarasta lan Resi Wara Bisma krungu pawarta mau penggalihe sungkawa, ora bisa ngampet nganti netesake eluh
Tumrape Arya Yama Widura mung gumujeng ing batin, awit dhèwèké mangerteni kabèh sejatine kedadeyan ing Waranawata
Déné Suyudana lan adhi-adhine padha bungah-bungah jejogedan awit rumangsa wis ilang klilipe.
Parlemèn Karajan Manunggal Parlèmen Kraton Manunggal Britania Raya lan Irlandia Lor iku badan lègislatif paling wenang ana ing Britania Raya lan wewengkon sabrang segarané
Parlemèn iki asipat bikameral, kanthi Déwan Pangéran ("House of Lords") minangka majelis dhuwur lan Déwan Kawula Britania Raya minangka majelis isor
Parlemèn iki ngadeg taun 1707 sabubaré ratifikasi Prajanjèn Pasarékatan ("Treaty of Union") déning Parlemèn Inggris lan Parlemèn Sekotlan.
Undhang-undhang Parlemèn Undhang-undhang Parlemèn yakuwi undhang-undhang sing lumaku minangka undhang-undhang dhasaring parlemèn nasional utawa sub-nasional
Ana ing Républik Irlandia, undhang-undhang "Oireachtas "sing dienggo lan ana ing Amérikah Sarékat, undhang-undhang Kongrès sing dienggo
Ana ing nagara-nagara Pasamakmuran, tembung iki dienggo tegesan kusus yakuwi pawedharan resmi ukum sing disahaké kanggo wewengkon tartamtu, lan tegesan umum ya ikuwi undhang-undhang dhasar sing disahaké ing nagara ngendi waé.
Kawula Basa Wales Kawula Basa Wales (basa Wales: "Cymdeithas yr Iaith Gymraeg", cekaké Cymdeithas utawa Cymdeithas yr Iaith) yakuwi paguyuban pandhesek lampahan langsung ing Wales sing ngampanyekaké kawenangan supaya wong-wong Wales bisa nyaturaké basa Wales ing endi waé
Pandhéganing paguyuban iki saiki Jamie Bevan.
Boenga Roos Dari Tjikembang Boenga Roos Dari Tjikembang (Jawa: Kembang Roos saka Cikembang) yakuwi salah sawijining novèl anggitané Kwee Tek Hoay taun 1927
Basa sing dienggo sajeroning novèl iki yakuwi basa Melayu Pasar.
Miyamoto Musashi Miyamoto Musashi (1584 – Juni 13, 1645) iku sawijining samurai lan penulis jepang
Panjenenganipun punika pangarang "Go Rin No Sho".
Serangan bom kembar Ankara 2015 Serangan bom kembar Ankara iku sawijining prastawa téror sing dumadi ing Ankara, kutha krajan Turki
Wektu iku ana bom loro sing dijeblugake sangarepé Stasiun Utama Ankara
Ing tanggal 16 Oktober gunggungé kurban jiwa ana 102 lan punjul 400 jiwa tatu-tatu.
Fokker 70 Fokker 70 (dicekak F70)iku siji montor mabur cilik mawa mesin jèt loro mawa awak cilik gawéan Fokker, minangka vèrsi cilik saka Fokker 100, Walanda
Montor mabur iki mabur kapisan ing taun 1993
F 70 iku montor mabur kaping telu mawa mesin jèt sawisé Fokker Friendship F 28 lan Fokker 100
Gunggungé ana 47 montor mabur sing diprodhuksi Fokker
Maskapé Indonésia, Sempati Air sempet dadi panganggo perdana montor mabur iki ing dasawarsa 1990-an.
Jason White Jason White iku gitaris saka band punk-rock kawak saka Rodeo, Amérika Sarékat, ya iku Green Day
Miwiti taun 1994, Jason ingkang rencang paling raket kaliyan personel Green Day, kaya ta Billie Joe Armstrong, Mike Dirnt, lan Tré Cool iku sampun ndhérék proyek vidione band iki ing dhaleme lagu "When I Come Around"
Jason White uga sampun manéka wérna kerja bareng Green Day, manawi Billie Joe dhamel band sampingan anyar, jenenge Foxboro Hot Tubs, Jason uga nderék dadi gitaris.
Motif (sastra) Motif iku sajeroning ngèlmu kasusastran salah siji saka antara gagasan sing dominan sajeroning karya sastra
Gagasan iki bisa awujud peran paraga, citra sing dibolan-balèni utawa pola olèhé tetembungan dienggo
Mawa dibolan-balèni, sawijining motif bisa ngréwangi mbangun téma utawa swasana jiwa utawa kaanan kalbu
Suling ing sandhiwara Arthur Miller "Death of a Salesman" iku motif swara sing bola-bali ana lan nglambangaké kaanan padésan lan éndhah banget
Conto liyané saka kasusastran Amérika modèrn iku cahya lampu ijo sing bisa tinemu ing novèl "The Great Gatsby" anggitané F
Basa Mori Isor Basa Mori Isor ya iku salah siji basa sing dicaturaké ing wewengkon Kabupatèn Morowali, Morowali Lor, lan kubengé, Sulawesi Tengah, Indonesia.
Basa Mori Isor iki duwé gayutan karo Basa Mori Dhuwur lan Basa Padoe
Uga masarakaté gen masih ana gayutan budaya karo anak-suku (sub-suku) Mori ning kang cacahé 20-an anak suku kang nyebar ning Sulawesi Tengah lan Sulawesi Kidul
Basa Mori Isor nduwéni sawatara dhialèk, ya iku: Morfologi
Macem-macem morfologi ana ing basa Mori Isor akèh rupané
Basa Mori nduwéni ater-ater cacahè 10 macem
Conto: yèn tembung dhasar awalan /t/ dan /s/ "tia" 'bagi'--> "montia" 'ngebagi' yèn tembung dhasar awalan /p/ "pevovolo" 'éling'--> "mompevovolo" 'ngéling' Conto
Saman (novel) Saman ya iku novèl sepisanan karya Ayu Utami kang diterbitake déning Kepustakaan Populer Gramedia ing wulan April 1998
Novèl iki nyritakake sawijining mantan pastur Saman lan patang kanca wadone wiwit kelas nem SD nganti diwasa, ya iku Yasmin Moningka, Shakuntala, Cokorda, lan Laila
Novèl Saman kang wiwitane direncanakake minangka fragmen saka novèl sepisanane Ayu Utami, "Laila Tak Mampir di New York" nanging candhaké karya iku diterbitake dadi dwilogi Saman lan Larung
Novèl Saman jupuk tema seksualitas saka perspektif wong wadon kang isih saru ing mangsane saéngga ngundhang kontroversi
Latar kawuryan novèl iki ya iku Indonesia ing taun 80-an lan 90-an ing mangsa rezim Orde Baru maréntah kantthi otoriter
Tokoh-tokoh ing novèl iki tansah gegayutan karo kaanan sosial, pulitik, lan budaya Indonesia ing mangsa iku
Sanajan akèh-akèhé latar ing novèl Saman kanthi papan panggean ing Indonesia, mligine Prabumulih, Jakarta, lan Medan
Novèl iki uga jupuk latar ing New York, Amérikah Sarékat
Ayu Utami kanthi novèlé Saman dianggep wis nyipta pergerakan sastra anyar kang dikenal minangka sastra wangi kang candhaké dieloni déning sapérangan penulis wanita liyané kaya ta Djenar Maesa Ayu, Dinar Rahayu, Ana Maryam, Ratih Kumala, Maya Wulan, lan Fira Basuki
Novèl Saman memenangkan Sayembara Roman Dewan Kesenian Jakarta pada taun 1998.
Nyanyi Sunyi Seorang Bisu Nyanyi Sunyi Seorang Bisu iku buku kang dianggit déning Pramoedya Ananta Toer
Buku iki naté ora olèh babar déning Jaksa Agung
Buku iki diserat déning Pram, nalika panjenengané nglampahi paukuman ana ing Pulo Buru.
Putri Cina Putri Cina iku novèl kang ditulis déning Sindhunata
Buku iki dibabar déning Gramedia ing taun 2007
Sajeroning novèl iki ana carita babagan sujarah krajan Mataram
Dicritakné Prabu Brawijaya naté duwé anak saka selir kang jenengé Prabangkara
Prabangkara kang sajatiné ora ditampa déning Prabu Brawijaya banjur digawèké layangan gedhé kang gawa dhèwèké nganti tekan Cina
Ing kana, Prabangkara ditampa déning kaisar
Prabangkara banjur duwé bojo wong Cina, banjur trah-trahé kang bakalé padha lunga menyang Indonésia.
Kadhaton Kedhaton iku wangunan omah gedhé
Wangunan iki kerepé dadi dalemé sang ratu utawa Présidèn
Ing Indonésia siji kedhaton uga kerep diarani kraton utawa puri.
Malin Kundang Malin Kundang iku carita rakyat saka Sumatra Kulon, Indonésia
Carita Malin Kundang iku ngenani bocah sing diupadrawa dadi watu amarga druhaka marang ibuné.
Basa Padoé Basa Padoè salah sawiji basa Austronèsia sing dicaturakè ing Kacamatan Nuha, Malili, lan Mangkutana, Kabupatén Luwu Timur Sulawesi Kidul
Basa kien maning ning rumpun kulawarga basa-basa Bungku-Tolaki
Ning salah siji sumber basa Padoé iki serumpun karo Basa Mori Isor lan Basa Mori Dhuwur atawa manjing ning kulawarga basa Mori
Uga basa iki dienggo karo wong Padoé kang dadi salah siji anak-suku Wong Mori
Cacah wong kang nuturaken basa iki ya iku 8.000 wong kang ana ning Kabupatén Luwu Timur
Penutur basa Padoé gan ana ning Kacamatan Mori Atas lan Pamona Utara, Kabupatèn Poso (sekien mekar dadi Kabupatén Morowali Utara)
Minangka dialék basa Mori
Miturut Esser, basa Padoé ya iku dialék basa Mori, pada karo telu dialék séjéné ya iku Watu-Karunsié, dialék Mokole, lan dialék Mori Dhuwur
Kang dimaksud dialék Mokolé ya iku dialék kang dienggo kulawarga Karajan Mori lan masarakat kang meneng ning sekubengané ning wewengkon Tinompo kang manjinge dialék Mori Isor
Dialék iki dianggep dialék standar basa Mori
Ning tata basa, basa Padoé lewih parek karo basa Mori Dhuwur, nanging ning sistem fonologié iku séjén karo dialék basa Mori liyané
Sabab iku, peneliti dialék Padoé ana sing nganggep dianggep dadi basa déwék nanging masih seduluran karo basa Mori liyané, dideleng sing perséntasé tembung-tembungé (rata-rata 77 lan 76% karo tembung Mori Dhuwur lan Mori Isor).
Candhi Wringin Branjang Candhi Wringin Branjang ya iku salah sawijining candhi sing manggon ana ing tlatah Désa Sumberagung, Gandusari, Blitar, Jawa Wétan
Wringin nduwé arti "wit", lan Branjang nduwé arti "kajébak"
Diwénèhi nama Wringin Branjang amarga pas ditémokaké candhi iki kalilit oyot wit ringin
Candhi iki isih sawewengkon karo Situs Gadungan sing adohé watara 100 m ing sisih kulon Situs Gadungan I
Candhi sing digawé saka watu andhésit iki duwé wangun sing barés
Wewangunaning ora duwé sikil candhi, nanging amung duwé awak lan payon candhi baé, sing dawané 400 cm, ambané 300 cm, lan dhuwuré 500 cm
Déné lawang mlebuné ambané 100 cm, dhuwuré 200 cm lan madhep ngidul
Ing témboké ora ana reliéfé utawa uparengga liyané, nanging témboké duwèni brobosan sing barés
Wangun payon candhi sing madhani payon omah lumrahé, lan diwatara wangunaning candhi iki dadi papan kanggo nyimpen piranti upacara saka jaman Kraton Majapahit ya iku udakara abad kaping 15 M.
Pasisir Guwa Cemara Pasisir Guwa Cemara ꧌ꦥꦱꦶꦱꦶꦂꦒꦸꦮꦕꦼꦩꦫ꧍
yaiku pasisir "objek" wisata ing tlatah Kabupatèn Bantul, dunungé ing Patèhan, Gadingsari, Sandèn, Bantul, Daérah Istiméwa Yogyakarta
Jaraké kurang luwih 33 "kilometer" mbutuhaké wektu kurang luwih 1 jam saka punjering kutha Yogya tumuju ing pasisir Guwa Cemara
Pasisir iki diarani Guwa Cemara amarga akèh wit-wit cemara urang ing sakiwa tengené pasisir
Cemara urang iku sing mbentuk guwa, mulané diarani Pasisir Guwa Cemara
Wit-wit cemara urang sing ana ing pesisir iki ditandur miwiti saka taun 2003
Saben mangsa prèinan sekolah pasisir Guwa Cemara dadi salah sawijiné papan wisata plesir sing akèh ditekani para wisatawan
Jam Bukak lan Rega Tiket
Pasisir Pandhansari bukak saben dina wiwit jam 06.00-18.00 WIB kanthi rega tiket Rp10.000 saben wong lan parikir saben motor Rp5.000
Saté Panaraga Saté Panaraga iku salah sawijining saté saka kutha Panaraga, Jawa Wétan
Daging ayamé iku empuk banget lan bumbuné ngresep
Saté Panaraga béda karo Saté Madura kang wis moncèr
Bédané saka cara ngiris dagingé
Dagingé iku ora diiris kaya dhadhu sing padha saté ayam lumrahé, nanging disigar tipis dawa kaya "fillet", saingga luwih empuk, gajih utawa lenga sing ana ing dagingé bisa disisihké
Saté iwak pitik bisa disuguhné karo saté usus, kulit, lan endhog pitik wuruk
Bédané sing liya ya iku saka cara ngolahé
Saté Panaraga kudu dibacem amrih bumbune ngresep
Saté daging, usus, lan kuli dibumbani karo kcap lan lenga sayur
Sawisé bumbuné rata, saté dipanggang ing bakaran saté, kurang luwih 3-5 menit
Panggangané saté Panaraga digawé saka anglo sing digawé saka lempung
Panggangan iki nduwé bolongan ing salah satunggalé iringan gawé ngipasi areng ing njeroné
Sawisé warnané coklat, kabèh saté diglethekné ing piring gawé mbumboni manèh lan dadi bumbu sing amtep
Sawisé mateng, saté ngusari karo bumbu kacang sing wis didheplok alus.
Das Schloss Das Schloss (Jerman 'Kastil' utawa 'Puri') iku siji buku Franz Kafka sing dibabar ing taun 1926
Buku iki awujud roman utawa novèl sing ditulis taun 1922 nanging sajatiné durung rampung
Roman iki nyaritakaké siji wong sing konflik karo para panguwasa kastil ing siji désa.
Die Verwandlung Die Verwandlung (Jawa 'Métamorfosis' utawa 'Métamorfosa') iku sawijining novèl Franz Kafka sing kawentar dhéwé
Novèl iki kababar ing taun 1915 ing kalawarti "das weißen Blatt"
Buku "Die Verwandlung" iki ing basa Indonésia wis dipertal bola-bali
Contoné déning Isao Arief mawa irah-irahan "The Metamorphosis" (2010) lan Herawati Desi mawa irah-irahan "Metamorfosa" (2000).
Metrojet Pamaburan 9268 Metrojet Pamaburan 9268 (KGL 9268) utawa Kogalymavia Pamaburan 9268 iku siji pamaburan maskapé Ruslan Metrojet utawa sajatiné Kogalymavia nganggo Airbus A321 saka Sharm el-Sheik, Mesir menyang St
Petersburg, Ruslan ing tanggal 31 Oktober 2015
Montor mabur iki banjur tiba ing Ujung Sinai sisih lor
Pesawat iki nggawa 217 panumpak lan 7 awak kapal, mèh kabèh ndarbèni kawarganagaran Ruslan, kejaba ana wong telu sing ndarbèni kawarganagaran Ukraina
Kabèh tiwas, dadi kurban jiwa cacahé ana 224 wong
Mawa kurban 224 jiwa, tibané Pamaburan 9268 iki, kalebu sing gedhé dhéwé ing wewengkon Mesir lan uga sing kurbané akèh dhéwé kanggo siji montor mabur Ruslan
Kacilakan iki uga sing parah dhéwé sing magepokan karo siji montor mabur saka séri Airbus A320, lan nganti saiki sing gedhé dhéwé ing taun 2015
Panumpak lan awak kapal
Pamaburan 9268 nggawa 217 panumpak kalebu 17 bocah lan pitung awak kapal
Akèh-akèhé panumpak iku wong Ruslan miturut Kadutan Agung Ruslan
Kamangka mayoritas panumpaké iku wong wadon
Akèh-akèhé panumpak iku mulih saka prèèn ing rèsor ing Sagara Abang
Miturut maskapé, kaptèn pesawat ndarbèni punjul 12.000 jam wektu pamaburan, kalebu 3.800 jam karo montor mabur jinis iki.
Der Process Der Process (Jerman 'Prosès Pangadilan') iku sawijining buku anggitané panulis Céko Franz Kafka
Buku ini nyritakaké sawijining pangudi wong sing dituntut ing pangadilan tanpa mangertèni, genéya dhèwèké dituntut
Buku iki kapisan kanthi anumreta kababar ing taun 1925, sawisé Franz Kafka surut.
Austin (lair 16 September 1920 - surut 1 Januari 2015, nalika tilar donya umuré 94 taun), iku Brigadir Jènderal Angkatan Udara Amérika Sarékat
Dhèwèké ditugasaké ing Éropa nalika Perang Donya II minangka pilot P-47
Ulrich Beck Ulrich Beck (lair ing Stolp, Jerman (saiki ing Polen) 15 Mei 1944 - surut 1 Januari 2015), nalika tilar donya umuré 70 taun, iku sawijining ahli sosiologi Jerman
Dhèwèké surut déné serangan jantung.
Fiona Cumming Fiona Cumming (lair 9 Oktober 1937 - surut ing Dumfries and Galloway, Sekotlan, 1 Januari 2015, nalika tilar donya umuré 77 taun), iku sawijining sutradara télévisi Britania ("Doctor Who")
Fiona Cumming lumrahé magepokan karo Sang Doctor sing kaping lima sing dimainaké déning Peter Davison, nanging dhèwèké uga mèlu ngurusi Sang Doctor kapindho lan kaping telu.
Eric Cunningham Eric Cunningham (lair 14 April 1949 - surut 1 Januari 2015), nalika tilar donya umuré 65 taun, iku pulitikus Kanada, anggota DPRD Ontario kanggo distrik èlèktoral Wentworth North (1975–1984)
Dhèwèké nyambut gawé minangka pakar reklame, dadi pangyasa Ontario New Liberal Association, lan nampa pamemulé provinsi ing taun 1968.
Mario Cuomo Mario Matthew Cuomo (lair 15 Juni 1932 - surut 1 Januari 2015, nalika tilar donya umuré 82 taun), iku Pulitikus Amérika Sarékat
Dhèwèké njabat dadi Gubernur Praja New York sing kaping 52 (mangsa kalungguhan 1983–1994)
Mario Cuomo iku anggota Parté Dhémokrat Amérika Sarékat.
Donna Douglas surut déné komplikasi kanker pankréas.
Matthew Franjola Matthew Franjola (lair 1942 - surut 1 Januari 2015), nalika tilar donya umuré 72 taun, iku wartawan Amérikah Sarékat (Associated Press) lan juru foto
Franjola tilar donya ing Griya Sakit ing Danbury, Connecticut, surya kaping 1 Januari 2015, sawisé wis suwé lara
Dhèwèké ninggal manten bojoné Grace Franjola; anak wadon loro, Alexandra and Claire; sadulur wadon telu lan sadulur lanang telu.
Miller Williams Miller Williams (lair 8 April 1930 - surut 1 Januari 2015), nalika tilar donya umuré 84 taun, iku pujangga Amérika Sarékat
Miller Williams surut déné komplikasi lelara Alzheimer.
Jeff Golub Jeff Golub (lair 15 April 1955 - surut 1 Januari 2015), nalika tilar donya umuré 59 taun, iku sawijining juru main gitar Amérika Sarékat kang kawentar
Dhèwèké mligi misuwur déné pagawéyané karo Rod Stewart.
Omar Karami Omar Karami (lair 7 September 1934 - surut 1 Januari 2015), nalika tilar donya umuré 80 taun, iku sawijining pulitikus Libanon lan manten Nayakotama (1990–1992, 2004–2005)
Ing tanggal 1 Januari 2015 ésuk, Karami tilar donya sawisé suwé gerah
Tore Helge Larsen Tore Helge Larsen (lair 22 Desember 1945 - surut 1 Januari 2015), nalika tilar donya umuré 69 taun, iku joki Norwégia
Dhèwèké menangaké 2.072 balapan salawasé uripé, saka dasawarsa 1960-an nganti taun 2001
Dhèwèké nalika cilik urip ing Ekeberg, Oslo
Tore Larsen tilar donya déné lelara kanger ing Dina Taun Anyaran 2015
Géry Leuliet Géry Leuliet (lair 12 Januari 1910-surut 1 Januari 2015), nalika tilar donya umuré 104 taun, iku sawijining rohaniawan Prancis
Panjenengané tau dadi Biskop Amiens (1963–1985).
Boris Morukov Boris Morukov (Ruslan Бори́с Влади́мирович Моруков) (lair 1 Oktober 1950 - surut 1 Januari 2015), nalika tilar donya umuré 64 taun, iku sawijining fisikawan lan kosmonaut Ruslan
Dhèwèké tau mèlu tugas NASA STS-106 ing taun 2000.
Kjell Noreik Kjell Noreik (lair ing Oslo, 28 Juli 1929-surut ing Slependen, Norwégia, 1 Januari 2015, nalika tilar donya umuré 85 taun), iku sawijining dhokter Nurwègen
Dhèwèké ditunjuk dadi profèsor ing ngèlmu mèdis sosial ing Universitas Oslo saka taun 1986 nganti 1999
Dhèwèké kerep ditugasaké minangka nimpuna psikiatri forènsik lan dhèwèké uga anggota Déwan Mèdis Forènsik Norwégia
Dhèwèké manggon ing Slependen.
Ninón Sevilla Emelia Pérez Castellanos utawa luwih kawentar mawa jeneng Ninón Sevilla (lair 10 November 1921 - surut 1 Januari 2015), nalika tilar donya umuré 85 taun, iku aktris Mèksiko katurunan Kuba ("Aventurera")
Ninón Sevilla kena serangan jantung nalika tilar donya.
Manasa Vaniqi Manasa Vaniqi (lair 1952 - surut 2015), nalika tilar donya umuré 62 taun, iku Lètnan Kolonèl lan pagawé negeri Fiji
Dhèwèké iku uga dadi Mantri Urusan Gula (wiwit 2009).
Maurice Fontaine "Artikel iki ngenani pulitikus Prancis
Kanggo ahli biologi Prancis, delengen: Maurice Alfred Fontaine" Maurice Fontaine (lair 19 September 1919 – surut 2 Januari 2015, nalika surut umuré 95 taun), iku sawijining pulitikus Prancis.
(lair 4 September 1923 - surut 2 Januari 2015, nalika tilar donya umuré 91 taun), iku sawijining Pulitikus Amérika Sarékat, anggota DPRD Wyoming (1983–1987).
Noel Cobb Noel Cobb (lair 21 Maret 1938 - surut 2 Januari 2015, nalika tilar donya umuré 76 taun), iku filsuf Britania sing lair ing Amérikah Sarékat
Saliyané iku dhèwèké uga sawijining ahli psikologi lan panulis.
Jimmy Dickens tilar donya déné gagal jantung int tanggal 2 Januari 2015.
Baldina Di Vittorio Baldina Di Vittorio (lair 16 Oktober 1920 - surut 2 Januari 2015, nalika tilar donya umuré 94 taun), iku pulitika Italia
Wong wadon iki wis dadi anggota Parté Komunis Italia wiwit taun 1938.
István Pásztor (ulah ragawan) István Pásztor (lair 2 Januari 1926 - surut 2 Januari 2015, nalika tilar donya umuré 89 taun), iku sawijining pambalap sepédah Honggari
Dhèwèké tau mèlu tetandhingan ing Olimpiade taun 1952.
Bob Gilmore Bob Gilmore (lair 6 Juni 1961 - surut 2 Januari 2015, nalika tilar donya umuré 53 taun), iku ahli musik Britania
Dhè`wèké uga baud main kibor.
Vasant Gowarikar Vasant Gowarikar (lair 25 Maret 1933 - surut 2 Januari 2015, nalika tilar donya umuré 81 taun), iku fisikawan India lan ketua Organisasi Risèt Antariksa India
Dhèwèké iku lair ing sajeroning kulawarga kaum brahmana
Vasant Gowarikar nandhang lelara dengue lan infèksi saluran urin, sadurungé tilar donya.
Basil Hansen Basil Hansen (lair 7 Oktober 1926 - surut 2 Januari 2015, nalika tilar donya umuré 88 taun), iku sawijining juru main hoki ès Australia
Dhèwèké tau mèlu Olimpiade Mangsa Atis ing taun 1960.
Lloyd Lynn House Lloyd Lynn House (lair 24 Oktober 1931 - surut 2 Januari 2015, nalika tilar donya umuré 83 taun), iku sawijining Pulitikus Amérikah Sarékat, anggota Arizona House of Representatives (1967–1968)
Lloyd House iku wong Indian Amérika kapisan sing dadi tokoh législatif
Dhèwèké uga tau dines ing Angkatan Sagara AS (1950-1954) lan dadi cadhangan Angkatan Udara AS nalika Perang Viètnam.
Roger Kitter Roger Kitter (lair 20 Oktober 1949 - surut 2 Januari 2015, nalika tilar donya umuré 64 taun), iku sawijining aktor Britania
Dhèwèké kawentar amarga mainaké paraga Kaptèn Alberto Bartorelli ing komedi situasi "'Allo 'Allo!"
Roger Kitter ninggal bojoné Karan David lan anak wadon siji.
Lam Pou-chuen Francis Lam Pou-chuen (Aksara Tionghoa 林保全, Pinyin: "Lín Bǎoquán", 10 Oktober 1951 - surut 2 Januari 2015, nalika tilar donya umuré 63 taun), iku sawijining pangisi swara saka Hong Kong
Dhèwèké misuwur amarga sing ngayahi dubbing ("Doraemon") punjul 20 taun
Francis Lam suwé nandhang lelara diabetes
Lelarané iki sing marahi awaké tilar donya.
Abu Anas al-Libi Nazih Abdul-Hamed Nabih al-Ruqai'i utawa luwih ditepungi mawa jeneng aliasé Abu Anas al-Libi (Arab: ‎ ) (lair 30 Maret 1964 - surut 2 Januari 2015, nalika tilar donya umuré 50 taun), iku sawijining anggota al-Qaeda sing asalé saka Libya
Dhèwèké nganti pungkasan ajalé ditahan déning Amérika Sarékat
Abu Anas didakwa mèlu ngayahi pangeboman Kadutan Agung Amérika Sarékat ing taun 1998
Dhèwèké iku ahli komputer
Abu Anas al-Libi tilar donya déné dhèwèké nandhang kanker ati, disebabaké déning Hépatitis C.
John McQuilten John McQuilten (lair 10 November 1949 - surut 2 Januari 2015, nalika tilar donya umuré 65 taun), iku sawijining pulitikus Australia
Dhèwèké asalé saka Sunshine, Victoria lan bajur ing sekolah asrama top
John McQuilten banjur dadi nimpuna anggur lan konsultan bisnis.
Tihomir Novakov Tihomir Novakov, Ph.D (lair 16 Maret 1929 - surut 2 Januari 2015, nalika tilar donya umuré 85 taun), iku sawijining fisikawan Amérikah Sarékat katurunan Serbia
Dhèwèké iku kawentar déning panlitèné marang karbon ireng, kwalitas udara lan owah-owahan iklim